ଏଲ୍‌ଜିର ଏକ୍ସ ବୁମ୍‌ କାରାଓକି ଫେଷ୍ଟିଭାଲ୍‌
ଏଲ୍‌ଜିର ଏକ୍ସ ବୁମ୍‌ କାରାଓକି ଫେଷ୍ଟିଭାଲ୍‌
0
ସେୟାର
ଭୁବନେଶ୍ବର: ଏଲ୍‌ଜିର ଏକ୍ସ ବୁମ୍ କାରାଓକି ପ୍ରତିଯୋଗିତାର ଫାଇନାଲ୍‌ ମାର୍କେଟ୍‌ ବିଲ୍‌ଡିଂରେ ଅନୁଷ୍ଠିତ ହୋଇଯାଇଛି। ପୂଜା ପ୍ରତ୍ୟୁଷା ପ୍ରିୟଦର୍ଶିନୀ ପ୍ରଥମ ବିଜେତା ହୋଇଥିବା ବେଳେ ଜିତେନ୍ଦ୍ର ସେଠୀ ଓ ଦିବ୍ୟାଶା ପଟ୍ଟନାୟକ ଯଥାକ୍ରମେ ଦ୍ବିତୀୟ ଓ ତୃତୀୟ ବିଜେତା ହୋଇଛନ୍ତି। ଏହି ପ୍ରତିଯୋଗିତାରେ ୩୦,୦୫୦ ପ୍ରତିଯୋଗୀ ସେମି ଫାଇନାଲ୍‌ରେ ପ୍ରବେଶ କରିଥିଲେ। ସେମାନଙ୍କ ମଧ୍ୟରୁ ୨୦ ଜଣ ଫାଇନାଲ୍‌ରେ ପହଞ୍ଚିଥିଲେ। ସେମାନଙ୍କୁ ମଧ୍ୟରୁ ଶ୍ରେଷ୍ଠ ପାଞ୍ଚ ଜଣ ବିଜେତାଙ୍କୁ ଚିହ୍ନଟ କରାଯାଇଥିଲା। ପ୍ରଥମ ତିନି ବିଜେତାଙ୍କୁ ବାଦ ଦେଲେ ଅନ୍ୟ ସାତ ଜଣ ବିଜେତାଙ୍କୁ ସାନ୍ତ୍ବନାମୂଳକ ପୁରସ୍କାର, ରିହାତି କୁପନ ଓ ସାର୍ଟିଫିକେଟ୍‌ ପ୍ରଦାନ କରାଯାଇଥିଲା। ଏହି ପ୍ରତିଯୋଗିତା ପାଇଁ ସ୍କୁଲ୍, କଲେଜ୍‌, ଫୁଡ୍‌ ପଏଣ୍ଟ୍‌ ବ୍ୟତୀତ ଅନଲାଇନ୍‌ରେ ପଞ୍ଜୀକରଣ କରାଯାଇଥିଲା। ଏହି ଅବସରରେ ଏଲ୍‌ଜି ଇଲେକ୍ଟ୍ରୋନିକ୍ସ ପକ୍ଷରୁ ଆଞ୍ଚଳିକ ମା‌ର୍କେଟିଂ ପ୍ରବନ୍ଧକ ଦେବାଶିଷ ମିଶ୍ର, ଶାଖା ମାର୍କେଟିଂ ପ୍ରବନ୍ଧକ ବିଭୁ ପ୍ରସାଦ ମହାପାତ୍ର, ଆଞ୍ଚଳିକ ବ୍ୟବସାୟ ମୁଖ୍ୟ ପ୍ରବଳ ସକ୍ସେନା ଓ ଆଞ୍ଚଳିକ ମାର୍କେଟିଂ ସଂଯୋଜକ ସୁଜିତ ଦାଶ ଉପସ୍ଥିତ ଥିଲେ।
ପୂର୍ବବର୍ତ୍ତୀ ଖବର